CELEX: 32015D0016
Language: hr
Date: 2015-01-06 00:00:00
Title: Provedbena odluka Komisije (EU) 2015/16 оd 6. siječnja 2015. o objavi s ograničenjem u Službenom listu Europske unije o upućivanju na normu EN 1870-17:2012 o ručnim horizontalnim kružnim pilama s jednim listom u skladu s Direktivom 2006/42/EZ Europskog parlamenta i Vijeća  Tekst značajan za EGP

7.1.2015   
            
            
               HR
            
            
               Službeni list Europske unije
            
            
               L 3/61
            
         PROVEDBENA ODLUKA KOMISIJE (EU) 2015/16
   оd 6. siječnja 2015.
   o objavi s ograničenjem u Službenom listu Europske unije o upućivanju na normu EN 1870-17:2012 o ručnim horizontalnim kružnim pilama s jednim listom u skladu s Direktivom 2006/42/EZ Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2006/42/EZ Europskog parlamenta i Vijeća od 17. svibnja 2006. o strojevima i o izmjeni Direktive 95/16/EZ (1), a posebno njezin članak 10.,
   uzimajući u obzir mišljenje odbora uspostavljenog člankom 22. Uredbe (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i Direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (2),
   budući da:
   
               (1)
            
            
               Ako nacionalna norma kojom se prenosi usklađena norma i čije je upućivanje objavljeno u Službenom listu Europske unije obuhvaća jedan ili više osnovnih zdravstvenih i sigurnosnih zahtjeva iz Priloga I. Direktivi 2006/42/EZ, pretpostavlja se da stroj izrađen u skladu s tom normom ispunjava predmetne osnovne zdravstvene i sigurnosne zahtjeve.
            
         
               (2)
            
            
               U svibnju 2013. Francuska je podnijela službeni prigovor u skladu s člankom 10. Direktive 2006/42/EZ na normu EN 1870-17:2012 „Sigurnost strojeva za obradu drva – Kružne pile – 17. dio: Ručne horizontalne kružne pile s jednim listom (ručni radijalni nosač pile)”, koju je za usklađivanje predložio Europski odbor za normizaciju (CEN) kako je predviđeno Direktivom 2006/42/EZ.
            
         
               (3)
            
            
               Službeni prigovor temelji se na neispunjavanju odredbi iz stavka 3. klauzule 5.3.6.1. Štitnici za pile norme prema kojoj štitnik može biti fiksni ili pokretni bez navođenja kada je koji potreban, dok su te dvije kategorije naprava različitih obilježja i pružaju različite razine sigurnosti koje odgovaraju različitim analizama rizika.
            
         
               (4)
            
            
               Nakon uvida u normu EN 1870-17:2012 zajedno s predstavnicima odbora uspostavljenog člankom 22. Direktive 2006/42/EZ, Komisija je zaključila da norma ne ispunjava osnovne zdravstvene i sigurnosne zahtjeve iz točke 1.4.2. „Posebni zahtjevi za štitnike” Priloga I. Direktivi 2006/42/EZ s obzirom na to da ona dozvoljava projektantu da sam odabere ugradnju štitnika koji pružaju različite razine sigurnosti bez upućivanja na analizu rizika.
            
         
               (5)
            
            
               Uključivanje više mogućnosti u usklađenu normu, jedna od kojih ne ispunjava odgovarajuće osnovne zdravstvene i sigurnosne zahtjeve iz Direktive 2006/42/EZ, može dovesti do zabuna u pogledu pretpostavki o sukladnosti na temelju primjene norme.
            
         
               (6)
            
            
               Uzimajući u obzir potrebu poboljšanja sigurnosnih zahtjeva norme EN 1870-17:2012 do odgovarajuće revizije te norme, objava u Službenom listu Europske unije upućivanja na normu EN 1870-17:2012 trebala bi biti popraćena odgovarajućim upozorenjem,
            
         DONIJELA JE OVU ODLUKU:
   Članak 1.
   Upućivanje na normu EN 1870-17:2012 „Sigurnost strojeva za obradu drva – Kružne pile – 17. dio: Ručne horizontalne kružne pile s jednim listom (ručni radijalni nosač pile)” objavit će se u Službenom listu Europske unije s ograničenjem kako je određeno u Prilogu.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 6. siječnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 157, 9.6.2006., str. 24.
   
   
      (2)  SL L 316, 14.11.2012., str. 12.
   
   
      PRILOG
      KOMUNIKACIJA KOMISIJE U OKVIRU PROVEDBE DIREKTIVE 2006/42/EZ
      (Objava naslova usklađenih normi i upućivanja na njih u okviru zakonodavstva Unije o usklađivanju)
      
                  ESO (1)
                  
               
               
                  Referentni broj i naslov usklađene norme
                  (i referentni dokument)
               
               
                  Prva objava SL
               
               
                  Referentni broj zamijenjene norme
               
               
                  Datum prestanka valjanosti pretpostavke o sukladnosti zamijenjene norme
                  Napomena 1.
               
            
                  CEN
               
               
                  EN 1870-17:2012
                  Sigurnost strojeva za obradu drva – Kružne pile – 17. dio: Ručne horizontalne kružne pile s jednim listom (ručni radijalni nosač pile)
               
               
                  Prva objava
               
               
                  EN 1870-17:2007+A2:2009
                  Napomena 2.
               
               
                  Datum ove objave
               
            
                  
                     Upozorenje: S obzirom na odabir štitnika za pile, ova se objava ne odnosi na stavak 3. klauzula 5.3.6.1. ove norme, čija primjena ne podrazumijeva pretpostavku o sukladnosti s osnovnim zdravstvenim i sigurnosnim zahtjevima iz točke 1.4.2. Priloga I. Direktivi 2006/42/EZ.
               
            
                  Napomena 1.:
               
               
                  Općenito je datum prestanka pretpostavke o sukladnosti datum povlačenja („dow”) koji određuje Europska organizacija za normizaciju, ali se korisnici ovih normi upozoravaju da to u određenim izvanrednim slučajevima može biti i drugačije.
               
            
                  Napomena 2.:
               
               
                  Nova (ili izmijenjena) norma ima isto područje primjene kao i norma koju zamjenjuje. Na navedeni datum za zamijenjenu normu prestaje vrijediti pretpostavka o sukladnosti s obzirom na osnovne ili druge zahtjeve odgovarajućeg zakonodavstva Unije.
               
            
         (1)  ESO: Europska organizacija za normizaciju:
      
                  —
               
               
                  CEN: Avenue Marnix 17, 1000, Bruxelles/Brussel, BELGIQUE/BELGIË, tel.+32 25500811; faks +32 25500819 (http://www.cen.eu)